sukhrobnurali/uzbek-legal-corpus huggingface dataset:
“Angren shakar” MChJ XK tomonidan olib kiriladigan tovarlarning bojxona rasmiylashtiruvi toʻgʻrisida
(resolution, 2014-09-12)

Oziq-ovqat sanoatining yanada barqaror rivojlanishini taʼminlash, respublika korxonalari, ijtimoiy soha muassasalari va aholisining ehtiyojlarini qondirish maqsadida Vazirlar Mahkamasi qaror qiladi: 1. Oʻzbekiston Respublikasi Davlat bojxona qoʻmitasiga, istisno tariqasida, Oʻzbekiston Respublikasi Vazirlar Mahkamasining 2012-yil 8-iyundagi 167-son “Mamlakatimizda shakar ishlab chiqarishni kengaytirish chora-tadbirlari toʻgʻrisida”gi qaroriga muvofiq, “Angren shakar” MChJ XK tomonidan olib kirilayotgan tovarlarni bojxona toʻlovlari boʻyicha imtiyozlarni qoʻllagan holda, eksport bojxona yuk deklaratsiyasini majburiy taqdim etmasdan bojxona rasmiylashtiruvi oʻtkazishga ruxsat berilsin. 2. Ushbu qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Taʼlim tashkilotlari, korxonalar, turar joy dahalarining asosiy jismoniy tarbiya-sogʻlomlashtirish va (yoki) sport inshootlari bilan eng kam taʼminlanish normativlarini tasdiqlash toʻgʻrisida
(order, 2024-11-25)

Oʻzbekiston Respublikasining “Jismoniy tarbiya va sport toʻgʻrisida”gi Qonuniga muvofiq buyuraman: 1. Taʼlim tashkilotlari, korxonalar, turar joy dahalarining asosiy jismoniy tarbiya-sogʻlomlashtirish va (yoki) sport inshootlari bilan eng kam taʼminlanish normativlari ilovaga muvofiq tasdiqlansin. 2. Mazkur buyruq rasmiy eʼlon qilingan kundan eʼtiboran kuchga kiradi. Mazkur Normativlar Oʻzbekiston Respublikasi Davlat arxitektura va qurilish qoʻmitasi, Mehnat va aholini ijtimoiy muhofaza qilish vazirligi, Xalq taʼlimi vazirligi hamda Oliy va oʻrta maxsus taʼlim vazirligi bilan kelishilgan.
Toifalashtirilgan sud ijrochilarining tuman (shahar) boʻlimlari roʻyxatiga oʻzgartirish kiritish toʻgʻrisida
(resolution, 2017-10-10)

Oʻzbekiston Respublikasi Oliy Majlisi Qonunchilik palatasining 2014-yil 6-iyundagi 907-II-sonli “Toshkent shahar Hamza tumanining nomini oʻzgartirish toʻgʻrisida”gi qaroriga hamda Oʻzbekiston Respublikasi Oliy Majlisi Senatining 2014-yil 29-avgustdagi SQ-441-II-sonli “Toshkent shahar Hamza tumanining nomini oʻzgartirish toʻgʻrisida”gi qaroriga muvofiq: 1. Oʻzbekiston Respublikasi Prezidentining 2012-yil 29-dekabrdagi PQ-1900-sonli qarori bilan tasdiqlangan Toifalashtirilgan sud ijrochilarining tuman (shahar) boʻlimlari roʻyxati 14-bandidagi “Hamza tumani” soʻzlari “Yashnobod tumani” soʻzlari bilan almashtirilsin. 2. Mazkur qarorning ijrosini nazorat qilish Oʻzbekiston Respublikasining Bosh vaziri Sh. Mirziyoyev va Oʻzbekiston Respublikasi Prezidenti Davlat maslahatchisining birinchi oʻrinbosari B. Kokanbayev zimmasiga yuklansin.
Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasi Prezidentining Davlat bojxona xizmati organlari faoliyatini yanada takomillashtirish va samaradorligini oshirish chora-tadbirlari toʻgʻrisida” 2011-yil 10-avgustdagi PQ-1595-son qaroriga oʻzgartirishlar va qoʻshimcha kiritish haqida” 2014-yil 14-iyuldagi PQ-2208-son qarori)
(resolution, 2026-02-08)

Oʻzbekiston Respublikasi Prezidentining “Oʻzbekiston Respublikasi Prezidentining Davlat bojxona xizmati organlari faoliyatini yanada takomillashtirish va samaradorligini oshirish chora-tadbirlari toʻgʻrisida” 2011-yil 10-avgustdagi PQ-1595-son qaroriga oʻzgartirishlar va qoʻshimcha kiritish haqida” 2014-yil 14-iyuldagi PQ-2208-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Vazirliklar va idoralar oʻzlarining normativ-huquqiy hujjatlarini bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 2. Vazirlar Mahkamasining “Temir yoʻl stansiyalarida bojxona nazoratini va nazorat postlarini tartibga solish chora-tadbirlari toʻgʻrisida” 1998-yil 24-noyabrdagi 489-son qarorida: a) 1-bandning uchinchi xatboshidagi “chegara” soʻzi chiqarib tashlansin; b) 3-banddagi “Oʻzbekiston pochta va telekommunikatsiyalar agentligi” soʻzlari “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi” soʻzlari bilan almashtirilsin; v) 1-ilova matni quyidagi tahrirda bayon qilinsin: g) 2-ilova matni quyidagi tahrirda bayon qilinsin:
Oliy taʼlim muassasalarida taʼlim sohalari bloklari va shakllari boʻyicha bir nafar oʻqituvchi hisobiga toʻgʻri keladigan talabalar soni nisbatining normativlarini tasdiqlash toʻgʻrisida
(order, 2017-11-08)

Oʻzbekiston Respublikasi Vazirlar Mahkamasining 2008-yil 1-avgustdagi 164-sonli “Respublika oliy taʼlim muassasalari xodimlari mehnatiga haq toʻlashning takomillashtirilgan tizimini tasdiqlash toʻgʻrisida”gi qaroriga muvofiq buyuraman: 1. Oliy taʼlim muassasalarida taʼlim sohalari bloklari va shakllari boʻyicha bir nafar oʻqituvchi hisobiga toʻgʻri keladigan talabalar soni nisbatining normativlari ilovaga muvofiq tasdiqlansin. 2. Mazkur buyruq 2014-yil 2-sentabrdan eʼtiboran kuchga kiradi. T/r Taʼlim sohalari bloklari Taʼlim sohalari va yoʻnalishlari nomi Normativlar 2017/2018 oʻquv yiligacha 2017/2018 oʻquv yilidan 1. Texnik Muhandislik ishi taʼlim sohasi; Ishlab chiqarish texnologiyalari taʼlim sohasi; Matematika taʼlim sohasi; Kompyuter texnologiyalari va informatika taʼlim sohasi; Arxitektura va qurilish taʼlim sohasi (Arxitektura (turlari boʻyicha) taʼlim yoʻnalishi bundan mustasno); Aloqa va axborotlashtirish, telekommunikatsiya texnologiya�ari taʼlim sohasi; Qishloq xoʻjalik texnikasi taʼlim sohasi; Transport taʼlim sohasi; Hayot faoliyat xavfsizligi taʼlim sohasi; Xizmatlar sohasi (faoliyat turlari va yoʻnalishlari boʻyicha) taʼlim yoʻnalishi 10,3 12,2 2. Gumanitar va tabiiy Gumanitar fanlar taʼlim sohasi (Filologiya va tillarni oʻqitish (tillar boʻyicha) taʼlim yoʻnalishi (xorijiy tillarga oid qismi), shuningdek Tarjima nazariyasi va amaliyoti (tillar boʻyicha) taʼlim yoʻnalishi bundan mustasno); Tabiiy fanlar taʼlim sohasi; Sotsiologiya va psixologiya taʼlim sohasi; Jurnalistika va axborot taʼlim sohasi; Huquq taʼlim sohasi; Ijtimoiy taʼminot taʼlim sohasi; Atrof-muhit muhofazasi taʼlim sohasi; Ijtimoiy-madaniy faoliyat taʼlim yoʻnalishi; Xizmat koʻrsatish texnikasi va texnologiyasi (xizmat koʻrsatish tarmoqlari boʻyicha) taʼlim yoʻnalishi 10,5 12,5 3. Tillar Filologiya va tillarni oʻqitish (tillar boʻyicha) taʼlim yoʻnalishi (xorijiy tillarga oid qismi); Tarjima nazariyasi va amaliyoti (tillar boʻyicha) taʼlim yoʻnalishi 7,9 9,4 4. Tibbiyot Sogʻliqni saqlash taʼlim sohasi 6,8 8,2 5. Sanʼat Sanʼat taʼlim sohasi 3,5 4,1 6. Sport Sport faoliyati (faoliyat turlari boʻyicha) taʼlim yoʻnalishi 7,1 8,4 7. Pedagogika Pedagogika taʼlim sohasi 10,5 12,5 8. Iqtisodiyot Iqtisod taʼlim sohasi; Mehmonxona xoʻjaligini tashkil etish va boshq?rish taʼlim yoʻnalish; Turizm (faoliyat yoʻnalishlari boʻyicha) taʼlim yoʻnalishi 10,5 12,5 9. Qishloq xoʻjaligi Qishloq, oʻrmon va baliq xoʻjaligi taʼlim sohasi; Qishloq xoʻjaligida menejment taʼlim sohasi; Veterinariya taʼlim sohasi; Irrigatsiya va melioratsiya taʼlim sohasi 10,3 12,2 10. Arxitektura Arxitektura (turlar boʻ�icha) taʼlim yoʻnalishi 6,8 8,2
Bosh tibbiy-mehnat ekspert komissiyalari tuzilmasini yanada takomillashtirish toʻgʻrisida
(resolution, 2022-02-08)

Tibbiy-mehnat ekspertiza xizmatini boshqarish tuzilmasini yanada takomillashtirish va uning faoliyatini samarali tashkil etish, sifatli tibbiy tekshirishdan oʻtkazish uchun zarur shart-sharoitlar yaratish hamda ixtisoslashtirilgan, tumanlararo va tuman (shahar) tibbiy-mehnat ekspert komissiyalari ishi ustidan nazoratni kuchaytirish maqsadida Vazirlar Mahkamasi qaror qiladi: 1. Qoraqalpogʻiston Respublikasi, viloyatlar va Toshkent shahar bosh tibbiy — mehnat ekspert komissiyalarining namunaviy tuzilmasi ilovaga muvofiq tasdiqlansin. 2. Oʻzbekiston Respublikasi Sogʻliqni saqlash vaziriga, zarurat boʻlganda, Qoraqalpogʻiston Respublikasi, viloyatlar va Toshkent shahri bosh tibbiy-mehnat ekspert komissiyalari, ixtisoslashtirilgan, tumanlararo va tuman (shahar) tibbiy-mehnat ekspert komissiyalari tuzilmalariga, shuningdek, Oʻzbekiston Respublikasi Sogʻliqni saqlash vazirligining Respublika tibbiy-ijtimoiy ekspertiza inspeksiyasi tuzilmasiga xodimlarning tasdiqlangan umumiy soni doirasida oʻzgartirishlar kiritishga ruxsat berilsin. 3. Oʻzbekiston Respublikasi Sogʻliqni saqlash vazirligi har yili ajratiladigan budjet mablagʻlari doirasida tibbiy-mehnat ekspertiza xizmatining vrachlari va tibbiyot hamshiralari Toshkent vrachlar malakasini oshirish instituti, oliy tibbiyot taʼlim muassasalari, shuningdek Respublika oʻrta tibbiyot va farmatsevtika xodimlarining malakasini oshirish va ixtisoslashtirish markazi va uning mintaqalardagi filiallari bazasida bepul asosda malaka oshirish kurslaridan oʻtishini taʼminlasin. 4. Vazirlar Mahkamasining “Tibbiy-mehnat ekspertiza xizmati faoliyatini tashkil etishni takomillashtirishga doir qoʻshimcha chora-tadbirlar toʻgʻrisida” 2010-yil 2-sentabrdagi 193-son qarori 3-bandining beshinchi xatboshi (Oʻzbekiston Respublikasi QT, 2010-y., 9-son 47-modda), shuningdek qarorga 4-ilova oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Termiz shahrini “Amir Temur” ordeni bilan mukofotlash toʻgʻrisida
(decree, 2014-08-22)

Mustaqillik yillarida shahar ahlining ijtimoiy-iqtisodiy, madaniy sohalarda erishgan muvaffaqiyatlari, tinchlik va barqarorlikni mustahkamlash, millatlararo doʻstlik va hamjihatlik munosabatlarini rivojlantirishga qoʻshgan munosib hissasi, xalqimizning tarixiy va maʼnaviy merosini asrab-avaylash, yoshlarimizni ulugʻ ajdodlarimizga xos ezgu qadriyatlar, mardlik va jasorat, Vatanga sadoqat ruhida tarbiyalash borasidagi katta xizmatlari uchun hamda Oʻzbekiston Respublikasi davlat mustaqilligining 23 yilligi munosabati bilan Termiz shahri “Amir Temur” ordeni bilan mukofotlansin.
“Olmaliq kon-metallurgiya kombinati” ochiq aksiyadorlik jamiyati investitsiya loyihalarini oʻz vaqtida amalga oshirilishini taʼminlash boʻyicha qoʻshimcha chora-tadbirlar toʻgʻrisida
(resolution, 2014-08-20)

Ishlab chiqarish quvvatlarini modernizatsiya qilishni, texnik va texnologik jihatdan qayta jihozlashni tugallash, raqobatbardoshli mahsulotlar ishlab chiqarishni koʻpaytirish, “Olmaliq KMK” ochiq aksiyadorlik jamiyatining eksport salohiyatini kengaytirish maqsadida Vazirlar Mahkamasi qaror qiladi: 1. Maʼlumot uchun qabul qilinsinki: Oʻzbekiston Respublikasi Prezidentining 2011-yil 30-iyundagi PQ-1561-son va Oʻzbekiston Respublikasi Vazirlar Mahkamasining 2012-yil 5-iyuldagi 196-son qarorlariga muvofiq “Olmaliq KMK” OAJ mis eritish zavodida yangi sulfat kislota sexini qurish” va “Jizzax viloyatida portlandsement va oq sement ishlab chiqarishni tashkil etish” investitsiya loyihalarini amalga oshirish doirasida Oʻzbekiston Respublikasida ishlab chiqarilmaydigan va “Olmaliq KMK” OAJ tomonidan import qilinadigan materiallar, transport vositalari, asbob-uskunalar va ularning ehtiyot qismlari, shu jumladan texnik va loyiha hujjatlari 2014-yil 1-iyulgacha boʻlgan muddatga bojxona toʻlovlaridan (bojxona yigʻimlaridan tashqari) ozod qilinganligi; “Olmaliq KMK” OAJ tomonidan 2014-yil 1-iyulga qadar yuqorida koʻrsatilgan materiallar, transport vositalari, uskunalar va ularga ehtiyot qismlar, shu jumladan texnik va loyiha hujjatlari olib kirilishi taʼminlandi. 2. Oʻzbekiston Respublikasida ishlab chiqarilmaydigan, “Olmaliq KMK” OAJ tomonidan import qilinadigan: “Olmaliq KMK” OAJ mis eritish zavodida yangi oltingugurt kislotasi sexini qurish” investitsiya loyihasini amalga oshirish doirasida materiallar, asbob-uskunalar va ularga ehtiyot qismlar, shu jumladan texnik va loyiha hujjatlari 1-ilovaga muvofiq; “Jizzax viloyatida portlandsement va oq sement ishlab chiqarishni tashkil etish” investitsiya loyihasini amalga oshirish doirasida materiallar, transport vositalari, asbob-uskunalar va ularga ehtiyot qismlar, shu jumladan texnik va loyiha hujjatlari 2-ilovaga muvofiq 3. Oʻzbekiston Respublikasi Davlat bojxona qoʻmitasiga 2014-yil 1-oktabrgacha boʻlgan muddatda ushbu qarorning 1 va 2-ilovalariga muvofiq tovarlarning bojxona rasmiylashtiruvini bojxona toʻlovlari boʻyicha imtiyozlarni qoʻllagan holda va, istisno tariqasida, eksport bojxona yuk deklaratsiyasini taqdim etmasdan amalga oshirishga ruxsat berilsin 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari G.I. Ibragimov zimmasiga yuklansin.
Meva-sabzavot mahsulotlari yetishtirish xodimlari uchun ishlar xavfsizligi qoidalariga oʻzgartirish va qoʻshimcha kiritish haqida
(order, 2014-08-15)

Oʻzbekiston Respublikasining “Mehnatni muhofaza qilish toʻgʻrisida”gi Qonuni, Oʻzbekiston Respublikasi Vazirlar Mahkamasining 2000-yil 12-iyuldagi 267-sonli “Mehnatni muhofaza qilishga doir meʼyoriy hujjatlarni qayta koʻrib chiqish va ishlab chiqish toʻgʻrisida”gi va 2010-yil 20-iyuldagi 153-sonli “Mehnatni muhofaza qilish boʻyicha normativ-huquqiy bazani yanada takomillashtirish toʻgʻrisida”gi qarorlariga muvofiq buyuraman: 1. Oʻzbekiston Respublikasi Vazirlar Mahkamasi huzuridagi Yer qaʼrini geologik oʻrganish, sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi boshligʻining 2011-yil 1-martdagi 56-sonli buyrugʻi (roʻyxat raqami 2213, 2011-yil 4-aprel) (Oʻzbekiston Respublikasi qonun hujjatlari toʻplami, 2011-y., 14-son, 144-modda) bilan tasdiqlangan Meva-sabzavot mahsulotlari yetishtirish xodimlari uchun ishlar xavfsizligi qoidalariga ilovaga muvofiq oʻzgartirish va qoʻshimcha kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 32 — 35-bandlar quyidagi tahrirda bayon etilsin: “32. Tashkilotlarda xodimlarning salomatligini nazorat qilish Xodimlarni tibbiy koʻrikdan oʻtkazish tartibi toʻgʻrisidagi nizom (roʻyxat raqami 2387, 2012-yil 29-avgust) asosida amalga oshirilishi lozim. 33. Tashkilot rahbariyati kasaba uyushmasi qoʻmitasi va hududiy davlat sanitariya-epidemiologiya nazorati markazlari bilan birgalikda har yili davriy tibbiy koʻrikdan oʻtishi lozim boʻlgan xodimlarning roʻyxatini tuzishi hamda xodimlarning tibbiy koʻrikdan oʻtishini taʼminlashi zarur. 34. Tibbiy koʻriklar tashkilotga tibbiyot xizmati koʻrsatuvchi davolash-profilaktika muassasalari tomonidan, agar ular boʻlmagan taqdirda tashkilot joylashgan joydagi hududiy davolash-profilaktika muassasasi tomonidan oʻtkaziladi. 35. Tibbiy koʻrikdan oʻtishdan yoki tibbiy komissiyalarning tekshiruvlar natijasida bergan tavsiyalarini bajarishdan boʻyin tovlagan xodimlarni ish beruvchi ishga qoʻymaslikka haqlidir.”. 2. Quyidagi mazmundagi 351 va 352-bandlar bilan toʻldirilsin: “351. Tashkilot rahbariyati oʻz xodimlarining majburiy tibbiy koʻrikdan oʻz vaqtida oʻtishi uchun va majburiy tibbiy koʻrikdan oʻtmagan shaxslarni ishga qoʻyish natijasida fuqarolarning sogʻligʻiga yetkazilgan zararli oqibatlar uchun javobgar boʻladilar. 352. Xodimlarni sogʻligʻining holati tufayli ularga ruxsat etilmagan ishlarga qoʻyish taqiqlanadi.”. 3. Mazkur oʻzgartirish va qoʻshimcha Oʻzbekiston Respublikasi Davlat arxitektura va qurilish qoʻmitasi, Mehnat va aholini ijtimoiy muhofaza qilish vazirligi, Ichki ishlar vazirligi, Sogʻliqni saqlash vazirligi, Qishloq va suv xoʻjaligi vazirligi, Oʻzbekiston Kasaba uyushmalari Federatsiyasi Kengashi, “Oʻzdavenergonazorat” inspeksiyasi, Oʻzbekiston standartlashtirish, metrologiya va sertifikatlashtirish agentligi va “Oʻzvinosanoat-xolding” xolding kompaniyasi bilan kelishilgan.
Foydali qazilmalar zaxiralarini qayta hisoblash uchun ekspluatatsion konditsiyalarni qoʻllash tartibi toʻgʻrisidagi nizomni tasdiqlash haqida
(resolution, 2019-02-11)

“Yer osti boyliklari toʻgʻrisida”gi Oʻzbekiston Respublikasi Qonunining 37-moddasiga muvofiq va foydali qazilmalar konlarini oʻzlashtirish samaradorligini oshirish maqsadida Vazirlar Mahkamasi qaror qiladi: 1. Foydali qazilmalar zaxiralarini qayta hisoblash uchun ekspluatatsion konditsiyalarni qoʻllash tartibi toʻgʻrisidagi nizom ilovaga* muvofiq tasdiqlansin. 2. Vazirliklar va idoralar bir oy muddatda oʻzlari tomonidan qabul qilingan normativ-huquqiy hujjatlarni ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin.
Oʻzbekiston Respublikasi yuridik shaxslari tomonidan chet elda tashkilotlar tashkil etish yoki ularning ustav fondi (kapitali)da ulush bilan ishtirok etish toʻgʻrisida xabardor etish tartibi haqidagi nizomga oʻzgartirishlar va qoʻshimcha kiritish toʻgʻrisida
(resolution, 2014-08-07)

Oʻzbekiston Respublikasi Prezidentining 2014-yil 7-apreldagi PF-4609-son “Oʻzbekiston Respublikasida investitsiya iqlimi va ishbilarmonlik muhitini yanada takomillashtirishga doir qoʻshimcha chora-tadbirlar toʻgʻrisida”gi Farmoniga muvofiq Oʻzbekiston Respublikasi Tashqi iqtisodiy aloqalar, investitsiyalar va savdo vazirligi, Iqtisodiyot vazirligi, Tashqi ishlar vazirligi, Davlat soliq qoʻmitasi va Davlat bojxona qoʻmitasi qaror qiladi: 1. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi, Iqtisodiyot vazirligi, Tashqi ishlar vazirligi, Davlat soliq qoʻmitasi va Davlat bojxona qoʻmitasining 2013-yil 27-martdagi 9, 24, 12, 2013-22 va 01-02/19-28-son qarori (roʻyxat raqami 2457, 2013-yil 17-may) (Oʻzbekiston Respublikasi qonun hujjatlari toʻplami, 2013-y., 20-son, 267-modda) bilan tasdiqlangan Oʻzbekiston Respublikasi yuridik shaxslari tomonidan chet elda tashkilotlar tashkil etish yoki ularning ustav fondi (kapitali)da ulush bilan ishtirok etish toʻgʻrisida xabardor etish tartibi haqidagi nizomga ilovaga muvofiq oʻzgartirishlar va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 3-bandda: ikkinchi xatboshi quyidagi tahrirda bayon etilsin: “Bunda, taʼsischi chet eldagi tashkilotning ustav fondi (kapitali)dagi oʻz ulushini tovarlar bilan shakllantirishda, bojxona organlariga chet elda tashkilot tashkil etish toʻgʻrisida qaror taqdim etgan holda, tovarlarni chet eldagi tashkilot ustav fondi (kapitali)dagi oʻz ulushini shakllantirish hisobiga “vaqtincha olib chiqish” bojxona rejimiga rasmiylashtiradi (tovarlarni olib oʻtishning xususiyatlari “tovarlarni investitsiya sifatida olib chiqish” sifatida koʻrsatiladi).”; uchinchi va toʻrtinchi xatboshilar chiqarib tashlansin. 2. 9-band quyidagi mazmundagi xatboshi bilan toʻldirilsin: “Oʻzbekiston Respublikasi Davlat soliq qoʻmitasi vakolatli organdan taʼsischilar roʻyxatini olgan kundan eʼtiboran uch ish kun ichida Oʻzbekiston Respublikasi Davlat bojxona qoʻmitasiga roʻyxatda koʻrsatilgan taʼsischilarning budjet oldida soliqlar va boshqa majburiy toʻlovlar boʻyicha qarzi bor yoki yoʻqligi toʻgʻrisidagi maʼlumotnomani (zarur boʻlganda – elektron shaklda) taqdim etadi.”. 3. 12-band quyidagi tahrirda bayon etilsin: “12. Chet eldagi tashkilotning taʼsis hujjatlariga oʻzgartirish va qoʻshimchalar kiritilganda, u qayta tashkil etilganda yoki tugatilganda, shuningdek chet eldagi tashkilotning taʼsischilari, shu jumladan xorijiy taʼsischilari oʻzgarganda taʼsischi bir oy ichida vakolatli organni, agar Oʻzbekiston Respublikasining xalqaro shartnomasida boshqacha qoidalar nazarda tutilmagan boʻlsa, belgilangan tartibda legalizatsiya qilingan tegishli hujjatlarni yuborgan holda xabardor etadi.”. 4. Mazkur oʻzgartirishlar va qoʻshimcha Oʻzbekiston Respublikasi Savdo-sanoat palatasi bilan kelishilgan.
Ustav kapitali 500 million soʻmdan ortiq boʻlgan aksiyadorlik jamiyatlarini fond birjasida majburiy listingga qoʻyish tartibi toʻgʻrisidagi nizomning 2-bandiga oʻzgartirish kiritish toʻgʻrisida
(resolution, 2018-09-06)

Oʻzbekiston Respublikasining “Aksiyadorlik jamiyatlari va aksiyadorlarning huquqlarini himoya qilish toʻgʻrisida”gi Qonuniga muvofiq Oʻzbekiston Respublikasi Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi va Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi qaror qiladi: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi va Oʻzbekiston Respublikasi Davlat mulkini boshqarish davlat qoʻmitasining 2008-yil 2-apreldagi 2008-06, 01/SKKFRSB-18/02-son qarori (roʻyxat raqami 1801, 2008-yil 1-may) (Oʻzbekiston Respublikasi qonun hujjatlari toʻplami, 2008-y., 18-son, 152-modda) bilan tasdiqlangan Ustav kapitali 500 million soʻmdan ortiq boʻlgan aksiyadorlik jamiyatlarini fond birjasida majburiy listingga qoʻyish tartibi toʻgʻrisidagi nizomning 2-bandidan “yopiq aksiyadorlik jamiyatlariga hamda” degan soʻzlar chiqarib tashlansin. 2. Mazkur qaror rasmiy eʼlon qilingan kundan eʼtiboran kuchga kiradi.
Idoraviy normativ-huquqiy hujjatni davlat reyestridan chiqarish toʻgʻrisida
(order, 2014-08-04)

Idoraviy normativ-huquqiy hujjatni davlat reyestridan chiqarish boʻyicha 2014-yil 1-avgustdagi xulosaga muvofiq hamda Oʻzbekiston Respublikasi Prezidentining 2011-yil 23-avgustdagi PQ-1602-sonli “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi qarori, Oʻzbekiston Respublikasi Vazirlar Mahkamasining 1997-yil 9-oktabrdagi 469-sonli “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi hamda 2000-yil 19-maydagi 197-sonli “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi qarorlariga asosan buyuraman: 1. Oʻzbekiston Respublikasi Davlat soliq qoʻmitasiga Oʻzbekiston Respublikasi Adliya vazirligi tomonidan kiritilgan Oʻzbekiston Respublikasi hududida qoʻllashga ruxsat berilgan nazorat-kassa mashinalari modellarini nazorat-kassa mashinalari davlat reyestriga kiritish tartibi toʻgʻrisidagi nizomni (roʻyxat raqami 173, 1995-yil 14-sentabr) qonun hujjatlariga muvofiqlashtirish yuzasidan 2012-yil 28-dekabrdagi 1-6-1056/8-sonli taqdimnomaning talablari bajarilmaganligi hamda Davlat soliq qoʻmitasining Oʻzbekiston Respublikasi Vazirlar Mahkamasiga mazkur idoraviy normativ-huquqiy hujjatni davlat reyestridan chiqarish masalasi yuzasidan 2014-yil 2-iyuldagi 04-11860-sonli murojaati maʼlumot uchun qabul qilinsin. 2. Nazorat-kassa mashinalarini joriy qilish boʻyicha davlat idoralararo komissiyasining 1995-yil 30-avgustdagi bayoni bilan tasdiqlangan Oʻzbekiston Respublikasi hududida qoʻllashga ruxsat berilgan nazorat-kassa mashinalari modellarini nazorat-kassa mashinalari davlat reyestriga kiritish tartibi toʻgʻrisidagi nizom (roʻyxat raqami 173, 1995-yil 14-sentabr) Idoraviy normativ-huquqiy hujjatlarning davlat reyestridan chiqarilsin. 3. Mazkur buyruq davlat roʻyxatidan oʻtkazilsin hamda bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 4. Qonun hujjatlarini turkumlash va huquqiy axborot boshqarmasi (D. Saʼdullayev) mazkur buyruqning “Oʻzbekiston Respublikasi qonun hujjatlari toʻplami” – “Sobraniye zakonodatelstva Respubliki Uzbekistan”da nashr etilishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi. 6. Mazkur buyruqning ijrosini nazorat qilish vazirning birinchi oʻrinbosari M. Ikramov zimmasiga yuklansin.